《送脱因州判之新淦》
元代·刘崧

陶母祠前山郭西，临流官舍似幽栖。平原樟树通南镇，流水桃花隔故溪。

春入华筵承宴早，日高画鼓报衙齐。时清无复劳巡警，随意东风散马蹄。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。